- Han blev undersøgt af en læge, der kunne udelukke spirituskørsel. Til gengæld var der tale om en overtrædelse af bestemmelserne om køre-hviletid, oplyser Jan Stagested, vagtchef i Nordjyllands Politi. Chaufføren fik på stedet en bøde på 12.000 kroner, og hans danske vognmand fik en bøde på 18.000 kroner. Den danske vognmand kom til politiet i Aalborg ved midnatstid og betalte den samlede bøde på 30.000 kroner. Politiet kørte derefter vognmanden og den rumænske chauffør tilbage til lastbilen på motorvejen. - Vi går ud fra, at det ikke er chaufføren, der har kørt bilen igen, siger vagtchefen.

Referat:
Politiet fik fredag aften flere henvendelser om slingrende lastbilkørsel i nordlig retning på motorvejen E45 ved Hjallerup Enge. Bilisterne troede, at chaufføren var godt fuld. Det viste sig dog, at chaufføren, der kommer fra Rumænien, var godt træt.